Document ID: 31996D0674

Komisjoni otsus,
25. november 1996,
millega muudetakse otsust 93/436/EMÜ, milles sätestatakse eritingimused kala- ja akvakultuuritoodete importimiseks Tšiilist
(EMPs kohaldatav tekst)
(96/674/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 22. juuli 1991. aasta direktiivi 91/493/EMÜ, milles sätestatakse kalatoodete tootmise ja turuleviimise tervishoiunõuded, [1] viimati muudetud Austria, Soome ja Rootsi ühinemisaktiga, eriti selle artikli 11 lõiget 5,
ning arvestades, et:
loetelu ettevõtetest ja kalatöötlemislaevadest, mis on Tšiili poolt heaks kiidetud kalatoodete importimiseks Euroopa Ühendusse, on olemas komisjoni 30. juuni 1993. aasta otsuses 93/436/EMÜ, milles sätestatakse eritingimused kala- ja akvakultuuritoodete importimiseks Tšiilist, [2] viimati muudetud otsusega 96/220/EÜ; [3] loetelu võib muuta pärast seda, kui Tšiili pädev asutus on esitanud uue loetelu;
Tšiili pädeva asutuse nimetus on muutunud; otsuse 93/436/EMÜ A lisa tuleks vastavalt muuta;
Tšiili pädev asutus on esitanud uue loetelu, milles on 103 ettevõtet ja 19 kalatöötlemislaeva;
heakskiidetud ettevõtete ja kalatöötlemislaevade loetelu on vaja vastavalt muuta;
käesolevas otsusega ettenähtud meetmed on koostatud komisjoni otsuses 90/13/EMÜ [4] sätestatud korras,
ON VASTU VÕTNUD KÄESOLEVA OTSUSE:
Artikkel 1
Servicio Nacional de Pesca (Sernapesca) on Tšiili pädev asutus, mis kontrollib ja tõendab kala- ja akvakultuuritoodete vastavust direktiivi 91/493/EMÜ nõuetele.
Artikkel 2
Otsuse 93/436/EMÜ A lisa asendatakse käesoleva otsuse A lisaga.
Artikkel 3
Otsuse 93/436/EMÜ B lisa asendatakse käesoleva otsuse B lisaga.
Artikkel 4
Käesolev otsus on adresseeritud liikmesriikidele.
Brüssel, 25. november 1996

Labels: 0
3
18
6